《秋夜冥客歌》
宋代·董嗣杲

宾从齐声歌提壶，有酒在樽殽在厨。
秋高广寒桂子落，时零金粟成泥涂。
秋空月露炯冰玉，情深莫出南山屋。
自驻南山持酒户，愁人惊糁陶家菊。
花枝易空人易老，人生安得无丑好。
只须傲兀醉乾坤，人老花空如电扫。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。